Intility Arena er hjemmebanen til Vålerenga fotball
**Vålerengens Idrettsforening (VIF)** hører hjemme i Oslo, med tilknytning til bydelen Vålerenga. VIF er en paraplyorganisasjon for idrettsklubbene Vålerenga Fotball, Vålerenga Ishockey elite og bredde, Vålerenga Håndball, Vålerenga amerikansk fotball (VIF Trolls), Vålerenga Innebandy, Vålerenga Basketball, Vålerenga Baseball og Vålerenga Ski. Tidligere har det også vært drevet med blant annet bandy, rinkbandy, orientering, bryting og friidrett.

Vaalerengens Idrættsforening ble stiftet den 29. juli 1913, med bakgrunn i Fotballgruppa Spark fra 1898. I 1989 ble Vålerengens Idrettsforening delt opp i selvstendige klubber for de ulike idrettene, med den opprinnelige foreningen fungerende som en paraplyorganiasjon. I moderne tid er VIF mest kjent for fotball og ishockey. Vålerenga Fotball har blitt seriemestere fem ganger og cupmestere fire ganger (sist i 2008).

Vålerenga Ishockey har blitt seriemestere 26 ganger og norgesmestere 26 ganger(pr. 2009).

I 1967 ble VIF norgesmestere i stafettorientering for juniorer, og samme høst vant VIF sitt første NM i fotball – også det for juniorer.

Vålerengens Idrettsforening ble i 2005, 2006, 2007 og 2008 kåret til «Klubben i mitt hjerte» av dagbladet.no sine lesere.

Kjerneområde og lokasjoner
--------------------------

VIFs kjerneområde er Bydel Gamle Oslo. Her finner man strøket Vålerenga som har gitt klubben sitt navn, med klubbens «kulturelle samlingspunkt» Vålerenga kirke, og historiske samlingspunkt Sotahjørnet. I tillegg finner man alle VIFs kontorer, treningsområder og stadioner her.

På Valle Hovin ligger Vålerenga kultur- og idrettspark, som dekker hele området med Intility Arena som åpnet i september 2017, Vallhall Arena og treningsfeltet.
Vallhall Arena er Vålerenga Fotballs «hovedkvarter» med administrasjon og fasiliteter for elitelaget. Valle Hovin Kunstgress stadion er hjemmebane for Vålerenga 2 og treningsbane for Vålerengas A-lag.

Lenger vest i bydelen ligger dalsøkket Jordal som ligger mellom Vålerenga og Kampen. Her finner man Jordal Amfi som brukes av Vålerenga Ishockey, Jordal Idrettspark hvor Vålerenga Trolls spiller sine hjemmekamper, og Jordal Idrettshall som brukes av Vålerenga Håndball.

### Tidligere hjemmebaner i fotball

Etter at Hovedserien ble innført i 1948, har Vålerenga benyttet Bislett stadion (1948–1969, 1972–1993, 1997–1999) og Ullevaal stadion (1953–1954, 1970, 1994–1996, 2000–2017) som sin hovedhjemmebane. I tillegg ble klubben «forvist» til Voldsløkka Stadion i 1971 da VIF rykket ned i 3. divisjon.

Kjente spillere
---------------

* Erik Foss (fotball)
* Lars Bohinen (fotball)
* Henry «Tippen» Johansen (fotball)
* Daniel Fredheim Holm (fotball)
* Freddy dos Santos (fotball)
* Kjetil «Reka» Rekdal (fotball)
* Ronny Johnsen (fotball)
* Odd Iversen (fotball)
* Steffen Iversen (fotball)
* Jørn Andersen (fotball)
* John Carew (fotball)
* Chris Mason (ishockey)
* Travis Brigley (ishockey)
* Per Skjerwen Olsen (ishockey og fotball)
* Scott Hartnell (ishockey)
* Espen «Shampo» Knutsen (ishockey)
* Jim «Jimmer'n» Marthinsen (ishockey)
* Tommy Marthinsen (ishockey)
* Anders Myrvold (ishockey)
* Øystein Olsen (ishockey)
* Einar Bruno Larsen (fotball og ishockey)
* Trygve Beisvåg (langrenn)
* Kjetil Wæhler (fotball)
* Árni Gautur Arason (fotball)
* Bojan Zajić (fotball)
* Mohammed «Moa» Abdellaoue (fotball)
* Martin Andresen (fotball)
* Kristoffer Hæstad (fotball)

Eksterne lenker
---------------

* Offisielt nettsted Rediger på Wikidata

* (en) Vålerenga – kategori av bilder, video eller lyd på Commons Rediger på Wikidata
* (no) Vålerengens Idrettsforening – Norges Fotballforbund Rediger på Wikidata

| * v
* d
* r
Vålerengens Idrettsforening |
| --- |
| Lag | 
* VIF fotball:
	+ herrer og damer
* Vålerenga Håndball
* Vålerenga Ishockey
* Vålerenga Trolls

 |
| Arenaer | 
* Jordal Amfi
* Nye Jordal Amfi
* Jordal Idrettshall
* Jordal Idrettspark
* Valle Hovin Kunstgress
* Vallhall Arena
* Intility Arena

 |
| Annet | 
* Klanen
* «Vålerenga kjerke»
* Vålerenga mot rasisme

 |

| * v
* d
* r
1. divisjon futsal for menn, Øst 2021/22 |
| --- |
|  | 
* Bækkelaget
* Høybråten/Stovner
* Lambertseter
* OSI
* Raumnes & Årnes
* Røa
* Ski
* Stovner
* Veitvet
* Vålerenga

 | Norges flagg |

| * v
* d
* r
6. divisjon fotball for menn, Oslo Fotballkrets, avdeling 1, 2023 |
| --- |
|  | 
* Brosundet
* Fossum
* Grei 2
* Lyn
* Monolitten
* Oppsal 3
* OSI 2
* Røa
* Wam-Kam
* Øvrevoll Hosle

 | Norges flagg |

| * v
* d
* r
Eliteserien i innebandy for menn 2023/24 |
| --- |
|  | 
* Akerselva
* Gjelleråsen
* Greåker
* Harstad
* NOR 92
* Sandnes
* Sarpsborg
* Slevik
* Sveiva
* Tunet
* Ullensaker/Kisa
* Vålerenga

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** Brønnøysundregistrene
 |